CELEX: 32013R0652
Language: et
Date: 2013-07-09 00:00:00
Title: Komisjoni rakendusmäärus (EL) nr 652/2013, 9. juuli 2013 , millega 195. korda muudetakse nõukogu määrust (EÜ) nr 881/2002, millega kehtestatakse teatavate Al-Qaida võrguga seotud isikute ja üksuste vastu suunatud eripiirangud

10.7.2013   
            
            
               ET
            
            
               Euroopa Liidu Teataja
            
            
               L 189/4
            
         KOMISJONI RAKENDUSMÄÄRUS (EL) nr 652/2013,
   9. juuli 2013,
   millega 195. korda muudetakse nõukogu määrust (EÜ) nr 881/2002, millega kehtestatakse teatavate Al-Qaida võrguga seotud isikute ja üksuste vastu suunatud eripiirangud
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 27. mai 2002. aasta määrust (EÜ) nr 881/2002, millega kehtestatakse teatavate Al-Qaida võrguga seotud isikute ja üksuste vastu suunatud eripiirangud, (1) eriti selle artikli 7 lõike 1 punkti a ja artikli 7a lõiget 5,
   ning arvestades järgmist:
   
               (1)
            
            
               Määruse (EÜ) nr 881/2002 I lisas on esitatud nende isikute, rühmituste ja üksuste loetelu, kelle rahalised vahendid ja majandusressursid nimetatud määruse alusel külmutatakse.
            
         
               (2)
            
            
               1. juulil 2013 otsustas ÜRO Julgeolekunõukogu sanktsioonide komitee kõrvaldada ühe füüsilise isiku nende isikute, rühmituste ja üksuste loetelust, kelle suhtes kohaldatakse rahaliste vahendite ja majandusressursside külmutamist, olles vaadanud läbi selle isiku taotluse end nimekirjast kõrvaldada ja ÜRO Julgeolekunõukogu resolutsiooni 1904(2009) alusel määratud ombudsmani põhjaliku aruande. 25. juunil 2013 otsustas ÜRO Julgeolekunõukogu sanktsioonide komitee muuta loetelus ühte kirjet.
            
         
               (3)
            
            
               Seega tuleks määruse (EÜ) nr 881/2002 I lisa vastavalt ajakohastada,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 881/2002 I lisa muudetakse vastavalt käesoleva määruse lisale.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõigis liikmesriikides.
      Brüssel, 9. juuli 2013
      
         
            Komisjoni nimel presidendi eest
         
         
            välispoliitika vahendite talituse direktor
         
      
   
   
      (1)  EÜT L 139, 29.5.2002, lk 9.
   
      LISA
      Määruse (EÜ) nr 881/2002 I lisa muudetakse järgmiselt:
      
                  (1)
               
               
                  Pealkirja „Füüsilised isikud” all jäetakse välja järgmine kanne:
                  „Abd Al Hamid Sulaiman Muhammed Al-Mujil (teiste nimedega a) Dr. Abd al-Hamid Al-Mujal, b) Dr. Abd Abdul-Hamid bin Sulaiman Al-Mu’jil, c) Abd al-Hamid Sulaiman Al-Mu’jil, d) Dr. Abd Al-Hamid Al-Mu’ajjal, e) Abd al-Hamid Mu’jil, f) A.S. Mujel, g) Abdulhamid Sulaiman M.Al Mojil, h) Abu Abdallah). Sünnikuupäev: a) 28.4.1949, b) 29.4.1949. Sünnikoht: Kuveit. Kodakondsus: Saudi Araabia. Pass nr: F 137998 (välja antud 18.4.2004, aegub 24.2.2009). Artikli 2a lõike 4 punktis b osutatud kuupäev: 4.8.2006.”
               
            
                  (2)
               
               
                  Pealkirja all „Füüsilised isikud” asendatakse kanne „Agha, Haji Abdul Manan (teiste nimedega: Saiyid, Abd Al-Manam), Pakistan.” järgmisega:
                  „Abdul Manan Agha (teiste nimedega a) Abdul Manan, b) Abdul Man’am Saiyid, c) Saiyid Abd al-Man (varem nimetatud)). Tiitel: hadži. Artikli 2a lõike 4 punktis b osutatud kuupäev: 17.10.2001.”